Guerrero

Guerrero er en av Mexicos 31 delstater, og befinner seg mot Stillehavet sør for Mexico by. Guerrero grenser i nordvest til delstaten Michoacán, i nord til delstatene México, Morelos og Puebla, og i vest til Oaxaca. Mot sør har Guerrero kystlinje mot Stillehavet. Staten har et areal på 64 621 km², omtrent som Nordland og Troms til sammen. Staten er oppkalt etter Vicente Guerrero, en av landets helter i kampen for uavhengighet på begynnelsen av 1800-tallet. "Estado de Guerrero Nomenclatura" [State of Guerrero Nomenclature]. Enciclopedia de los Municipios de México (in Spanish). Mexico: Instituto Nacional para el Federalismo y el Desarrollo Municipal. 2005. Archived from the original on 6. mars 2012. Retrieved 24. Juni 2010.

Største by i Guerrero er den kjente badebyen Acapulco, mens den mindre byen Chilpancingo, midt i delstaten, er hovedstad.  Evelyn Cecia Salgado Pineda har fra 15. oktober 2021 vært guvernør i delstaten Guerrero  er den første kvinnen i denne stillingen.Nyheter, E. F. E. (16. oktober 2021). "Evelyn Salgado første kvinne som overtar regjeringen i Guerrero". UDG TV. Hentet 15. februar 2024.

Historie
Det meste av staten var underlagt aztekerne i perioden før den spanske erobringen. Fra 1500-tallet var Taxco en av Mexicos viktigste sølvbyer. Acapulco var utgangspunktet for handelen med Filippinene, en spansk besittelse som ble kolonisert ut fra Mexico fra 1572 av. Under uavhengighetskrigen 1810–21 var delstatshovedstaden Chilpancingo i 1813 åsted for den første store kongressen for uavhengighetskjemperne. I 1940 ble motorveien mellom Mexico by og Acapulco bygd, noen som førte til en rask utbygging av stillehavskysten for turisme.

Geografi og klima
Guerrero er meget fjellrikt, og preget av de to fjellkjedene Sierra Madre del Sur og las Sierras del Norte. Mellom de to fjellkjedene ligger elvedalen rundt Río Balsas. Store deler av staten er skogkledd, men det finnes en del jordbruk. Hovedproduktene er mais, sesam, soya, ris, tomater, lime, melon, grapefrukt, vannmelon, peanøtter og mango. Klimaet er tropisk langs kysten og mer temperert i høylandet, og regntida faller på sommeren.

Turisme
mini|Playa Linda i Ixtapa i Guerrero
Den kjente badebyen Acapulco er Guerreros største trekkplaster, kjent for sine flotte, beskyttede strender langs Bahía de Acapulco. Estado de Guerrero Atractivos Culturales y Turísticos" [State of Guerrero Cultural and tourist attractions]. Enciclopedia de los Municipios de México (in Spanish). Mexico: Instituto Nacional para el Federalismo y el Desarrollo Municipal. 2005. Archived from the original on March 27, 2012. Retrieved June 24, 2010. Det finnes også andre feriesteder, for eksempel Ixtapa, som ble bygd ut på 1980-tallet, og Zihuatanejo, som er mer frittvoksende og meksikansk. Den historiske sølvbyen Taxco i høylandet er en av Mexicos mest maleriske byer.

 Referanser 

Se også
 Liste over kommuner i delstaten Guerrero